Ish zëdhënësi i UÇK-së Jakup Krasniqi thirret në Hagë
Ish zëdhënësi i UÇK-së dhe ish kryetari i parlamentit, Jakup Krasniqi, është thirrur në prokurorinë e Posaçme për Kosovën në Hagë, një ditë pasi që një thirrje të tillë e mori kryeministri Ramush Haradinaj.
Ish zëdhënësi i Ushtrisë Çlirimtare të Kosovës, Jakup Krasniqi, tha të shtunën se është thirrur nga Dhomat e Specializuara të Gjykatës së Posaçme në Hagë për t’u paraqitur më 24 korrik, por nuk e bëri të qartë se në çfarë cilësie është thirrur atje. Zoti Krasniqi, i cili pas luftës ka shërbyer në poste të lartë politike në vend, përfshirë edhe postin e kryetarit të parlamentit, tha të shtunën se “”. Pas njoftimit të tij, presidenti i Kosovës, Hashim Thaçi, shkroi në rrjetet sociale mes tjerash se “si president i vendit, si bashkëluftëtar, e çmoj shumë gatishmërinë e të gjithëve që të bashkëpunojnë me drejtësinë. Duke bashkëpunuar me drejtësinë ndihmojmë që të ngadhënjejë e vërteta për luftën tonë çlirimtare. Jam i bindur që, njëjtë sikurse në të kaluarën, sërish do të dalim fitimtarë. Pastërtia e luftës sonë do të dëshmohet përballë çdo gjykate”. Thirrja për zotin Krasniqi u bë publike një ditë pasi që kryeministri i Kosovës, Ramush Haradinaj paraqiti dorëheqjen e pakthyeshme nga posti i tij. Në një vendim të papritur, ai tha se arsyeja për dorëheqjen është “thirrja për t’u marrë në pyetje nga Dhomat e Specializuara në Hagë si i dyshuar”. Dorëheqja e zotit Haradinaj ka krijuar një situatë të re në Kosovë, ndërsa nxiti shumë reagime. Departamenti amerikan i shtetit në një deklaratë për Zërin e Amerikës, përgëzoi respektimin nga ana e tij të thirrjes për t'u paraqitur në Prokurorinë e Posaçme. Zoti Haradinaj u shpreh i bindur se pas dorëheqjes së tij vendi duhet të shkojë në zgjedhje të reja, ndërsa në favor të tyre u shpreh edhe Nisma Socialdemokrate, që është pjesë e koalicionit qeverisës. Çështja tash i mbetet presidentit Hashim Thaçi, i cili duhet të këshillohet me forcat politike në vend, por opozita edhe dje edhe sot hodhi poshtë çdo mundësi të krijimit të ndonjë qeverie të re apo qeverie teknike. “”, tha Isa Mustafa, kryetar i Lidhjes Demokratike të Kosovës. “”, tha Albin Kurti, kryetar i lëvizjes Vetëvendosje. Presidenti Thaçi tha shkurt në një njoftim se do të veprojë bazuar në kompetencat e tij kushtetuese dhe ligjore, për të cilat qytetarët e Kosovës do të njoftohen me kohë. Kushtetuta parasheh mundësinë që ai t’i ofrojë një kandidati tjetër nga shumica parlamentare mundësinë e themelimit të qeverisë, por gjykuar nga rrethanat aktuale mundësia më reale duket shkuarja në zgjedhje të reja. Dorëheqja e zotit Haradinaj ndodhi në një periudhë të shtimit të trysnisë ndaj tij për të hequr tarifat ndaj mallrave serbe me të cilat Beogradi vazhdon të kushtëzojë vazhdimin e bisedimeve me Kosovën. Një qëndrim të tillë e ritheksoi të shtunën presidenti serb, Aleksandër Vuçiç, i cili tha se dorëheqja e kryeministrit Haradinaj mund të zvarris më tej përpjekjet për ripërtëritjen e bisedimeve. "”, tha presidenti serb duke shprehur bindjen se nuk do të ketë ndonjë akuzë ndaj tij. Zoti Haradinaj dhe zoti Krasniqi janë zyrtarët më të lartë të thirrur për t’u paraqitur në Hagë, ku deri tash janë paraqitur rreth 50 ish pjesëtarë të Ushtrisë Çlirimtare të Kosovës. Gjykata e Posaçme e cila me emrin dhomat e specializuara do të veprojë në Hagë, me ligjet e Kosovës dhe me prokurorë e gjykatës ndërkombëtarë, u miratua në fillim të muajit gusht të vitit 2015 nga parlamenti i Kosovës. Ideja për themelimin e gjykatës pasoi hetimet e pretendimeve të të dërguarit të Këshillit të Evropës, Dick Martty, për përfshirjen e disa prej ish-drejtuesve të Ushtrisë Çlirimtare të Kosovës, në krime të luftës dhe të pasluftës në Kosovë. Hetimet sikurse e dhe ngritja e gjykatës kishin nxitur reagime dhe protesta ne Kosovë, ku pohohet se në këtë mënyrë po bëhet barazimi me mizoritë e forcave serbe gjatë luftës së viteve 1998 1999 që mori fund me ndërhyrjen e NATO-s.